*Proiect*

**L E G E**

**pentru modificarea unor acte normative**

*(stimularea dezvoltării și utilizării serviciilor electronice)*

Parlamentul adoptă prezenta lege organică.

**Art. I.** - Articolul 10 din Legea nr.173/1994 privind modul de publicare şi intrare în vigoare a actelor oficiale (republicată în Monitorul Oficial al Republicii Moldova, 2008, nr.183–185, art.653), cu modificările ulterioare, se modifică după cum urmează:

1. La alineatul (3), cifra „III” se substituie cu cifra „V”;
2. Alineatul (4) se abrogă.

**Art. II.** – Articolul 1 din Legea nr.269/1994 cu privire la ieşirea şi intrarea în Republica Moldova (Monitorul Oficial al Republicii Moldova, 1995, nr.6, art.54), cu modificările ulterioare, se modifică după cum urmează:

1. La alineatul (2) după cuvintele „desemnat prin declaraţie de către reprezentantul legal” se introduce textul „ , creată în cadrul Registrului împuternicirilor de reprezentare în baza semnăturii electronice ori”;

2. La alineatul (3) după textul „declaraţia eliberată de unul dintre părinţi,” se introduc cuvintele „prin intermediul Registrului împuternicirilor de reprezentare în baza semnăturii electronice ori”.

**Art. III.** – Legea nr. 273/1994 privind actele de identitate din sistemul național de pașapoarte (Monitorul Oficial al Republicii Moldova, 1995, nr.9 art.89), cu modificările ulterioare, se modifică după cum urmează:

1. Articolul 3:

la alineatul (11) litera f), cuvântul „numărul” se substituie cu cuvintele „includerea în buletinul de identitate a numărului”;

la alineatul (12), cuvântul „numărul” se substituie cu cuvintele „includerea în buletinul de identitate a numărului”;

alineatul (5):

la litera k), enunțul al doilea, cuvântul „numărul” se substituie cu cuvintele „includerea în buletinul de identitate a numărului”;

la litera m), enunțul al doilea, după cuvintele „al cetățeanului Republicii Moldova” se introduc cuvintele „cu sau fără mijloacele semnăturii electronice și certificatele cheilor publice”;

se completează cu alineatele (53) și (54) cu următorul cuprins:

„(53) La solicitarea cetățenilor Republicii Moldova cu capacitate deplină de exercițiu, care dețin un buletin de identitate al cetățeanului Republicii Moldova valabil, cu sau fără mijloacele semnăturii electronice şi certificatele cheilor publice, și care se poate identifica electronic utilizând servicii de încredere calificate, se generează, prin intermediul aplicației guvernamentale integrate a serviciilor electronice, buletinul de identitate digital al cetățeanului Republicii Moldova.

(54) Buletinul de identitate digital al cetățeanului Republicii Moldova reprezintă un act de identitate generat pe dispozitivul inteligent (telefon sau tabletă) al titularului, care conține, datele prevăzute la alin. (5), preluate în regim automatizat și în timp real din profilul persoanei din Registrul de stat al populației și, suplimentar, un identificator electronic (cod QR).”;

se completează cu alineatul (103) cu următorul cuprins:

„(103) Termenul de valabilitate al buletinului de identitate digital al cetățeanului Republicii Moldova constituie 10 ani de la data actualizării imaginii faciale a titularului în Registrul de stat al populației.”

1. Articolul 4:

la alineatul (13), enunțul întâi, după cuvintele „Actele de identitate” se introduce textul „ , cu excepția buletinului de identitate digital al cetățeanului Republicii Moldova,”;

alineatul (14) va avea următorul cuprins:

„(14) Buletinul de identitate ce conţine mijloacele semnăturii electronice şi certificatele cheilor publice, precum și buletinul de identitate digital al cetățeanului Republicii Moldova nu se eliberează și, respectiv, nu se generează la solicitarea reprezentantului.”;

alineatul (19) se completează cu următorul enunț: „Buletinul de identitate digital al cetățeanului Republicii Moldova se generează prin intermediul aplicației guvernamentale integrate a serviciilor electronice la data solicitării.”;

alineatul (2) se completează cu cuvintele „în condițiile stabilite de Guvern”;

se completează cu alineatele (6) și (7) cu următorul cuprins:

„(6) Cetățeanul Republicii Moldova care deține concomitent buletinul de identitate al cetățeanului Republicii Moldova cu sau fără mijloacele semnăturii electronice şi certificatele cheilor publice și buletinul de identitate digital al cetățeanului Republicii Moldova se poate identifica cu unul din acestea, cu condiția că este valabil.

(7) În cazul necorespunderii datelor cu caracter personal din buletinul de identitate al cetățeanului Republicii Moldova cu sau fără mijloacele semnăturii electronice şi certificatele cheilor publice și cele din buletinul de identitate digital al cetățeanului Republicii Moldova se consideră valabile datele cu caracter personal din buletinul de identitate digital al cetățeanului Republicii Moldova.”

1. Articolul 5:

la alineatul (1):

litera f), cuvintele „la acest număr” se substituie cu cuvintele „la includerea acestuia în buletinul de identitate”;

se completează cu alineatul (11) cu următorul cuprins:

„(11) În cazul în care cetățeanul Republicii Moldova deține concomitent două buletine de identitate și, potrivit prevederilor alin. (1) lit. a), b), d) și g) buletinul de identitate al cetățeanului Republicii Moldova cu sau fără mijloacele semnăturii electronice şi certificatele cheilor publice devine nevalabil, buletinul de identitate digital al cetățeanului Republicii Moldova rămâne valabil, cu condiția că datele cu caracter personal prevăzute la art. 3 alin. (5) au fost actualizate în Registrul de stat al populației ca urmare a prestării serviciilor publice ce țin de competența Agenției Servicii Publice. În celelalte cazuri prevăzute la alin. (1), în care buletinul de identitate al cetățeanului Republicii Moldova cu sau fără mijloacele semnăturii electronice şi certificatele cheilor publice se consideră nevalabil, concomitent se consideră nevalabil și buletinul de identitate digital al cetățeanului Republicii Moldova.”;

la alineatul (2), cuvintele „cu excepţia prevăzută la” se substituie cu textul „cu excepțiile prevăzute la art.3 alin.(53) și”;

la alineatul (3), textul „a fost eliberat/menţiunile” se substituie cu textul „a fost eliberat/generat sau mențiunile”.

**Art. IV.** – Legea cadastrului bunurilor imobile nr.1543/1998 (Republicată în: Monitorul Oficial al Republicii Moldova, 2020, nr. 229-233, art.492), cu modificările ulterioare, se modifică după cum urmează:

1. Articolul 29 alineatul (2) se introduce textul „ , după caz, copie semnată electronic de către notar în condițiile art.501 din Legea privind procedura notarială nr. 246/2018.”
2. Articolul 301 va avea următorul cuprins:

„Articolul 301**.**Înregistrarea dreptului la cererea notarului

(1) După autentificarea contractului translativ de proprietate, contractului de ipotecă, după eliberarea certificatului notarial referitor la un drept susceptibil de înregistrare în registrul bunurilor imobile, notarul, prin intermediul unui serviciu electronic, solicită obligatoriu organului cadastral teritorial, în numele titularului dreptului, înregistrarea dreptului de proprietate.

(2) Notarul solicită înregistrarea numai dacă imobilul care face obiectul actului a fost anterior supus înregistrării de stat, precum și în absența unor interdicții, grevări asupra proprietății sau a altor împrejurări care împiedică executarea acestei înregistrări.

(3) După efectuarea înregistrării în Registrul bunurilor imobile, se va expedia în mod electronic notarului și titularului dreptului certificatul electronic privind înscrierile în registrul bunurilor imobile.

(4) Notarul, în contextul serviciilor notariale pe care le prestează, poate solicita în numele persoanelor fizice şi juridice, eliberarea extraselor sub formă de document electronic din registrul bunurilor imobile şi a altor documente necesare efectuării actului notarial.

(5) Achitarea tarifelor pentru serviciile de înregistrare şi pentru alte servicii prestate de organul cadastral teritorial se realizează prin intermediul serviciului guvernamental de plăți electronice (MPay).”;

3. La articolul 32 alineatul (4) cuvintele „se comunică în scris solicitantului” se substituie prin cuvintele „se comunică solicitantului în scris sau sub formă de document electronic”;

1. La articolul 33 alineatul (3), după cuvintele „solicitantului în scris” se introduce textul „sau în formă de document electronic”, iar al doilea enunț se exclude.
2. Articolul 44:

la alineatul (1), primul enunț, cuvintele „debitorului ipotecar sau a creditorului ipotecar” se substituie cu textul „depuse în condițiile art. 301”, iar în enunțul doi textul „cererea debitorului ipotecar sau a creditorului ipotecar,” se substituie cu cuvântul „cerere”;

la alineatul (6) după textul „în baza cererii creditorului ipotecar,” se introduce textul „depusă la ghișeu sau prin intermediul unui serviciu electronic,”.

**Art.** **V.** - Articolul 171din Codul de procedură civilă al Republicii Moldova nr. 225/2003(Republicat în: Monitorul Oficial al Republicii Moldova, 2018, nr.285-294, art.436) cu modificările ulterioare, se modifică după cum urmează:

1. La alineatul (1) cuvântul „avansată” se exclude;
2. Alineatul (2) va avea următorul cuprins:

„(2) Verificarea autenticității documentelor depuse prin intermediul Programului integrat de gestionare a dosarelor se realizează în regim automatizat la momentul depunerii acestora.”

**Art. VI.** - Legea nr.71/2007 cu privire la registre (Monitorul Oficial al Republicii Moldova, 2007, nr.70–73, art.314), cu modificările ulterioare, se modifică după cum urmează:

1. La articolul 11 alineatul (2) litera b), textul „în cazul ţinerii registrului în formă electronică,” se exclude;
2. Se completează cu articolul 291 cu următorul cuprins:

„Articolul 291.  Reproducerea pe hârtie și alte suporturi materiale a informațiilor din registrele de stat

(1) Informațiile din registru se reproduc pe hârtie sau pe alte suporturi materiale împreună cu un identificator electronic unic (cod QR, cod de bare, cod digital) care permit verificarea electronică a autenticității acestora.

(2) Orice reproducere și/sau transfer pe hârtie și alte suporturi materiale a informațiilor din registru, cu încălcarea cerințelor din alin. (2), este interzisă, iar informațiile din registrele corespunzătoare conținute pe astfel de suporturi nu pot fi recunoscute ca fiind oficiale.”

**Art. VII.** - Legea nr.131/2007 privind siguranţa traficului rutier (republicată în Monitorul Oficial al Republicii Moldova, 2015, nr.11–21, art.6), cu modificările ulterioare, se modifică după cum urmează:

1. Articolul 19 alineatul (2) după cuvintele „persoana care conduce vehiculul” se introduc cuvintele „dispune de permis de conducere generat electronic prin intermediul aplicației guvernamentale integrate a serviciilor electronice sau”;
2. Articolul 21 alineatul (1) după cuvintele „de emitere a permisului de conducere” se introduce textul „ , de generare a permisului de conducere digital prin intermediul aplicației guvernamentale integrate a serviciilor electronice”;
3. Articolul 211 alineatul (3) cuvintele „remit autorităţii competente permisele de conducere ridicate pentru anularea acestora” se substituie cu textul „solicită autorității competente înregistrarea anulării dreptului de conducere a vehiculului și remit către aceasta permisele de conducere ridicate pentru anularea acestora. După înregistrarea anulării dreptului de conducere a vehiculului, permisele de conducere generate electronic devin indisponibile, fapt comunicat în procesul de verificare.”
4. Articolul 312 se completează cu alineatele (3) și (4) cu următorul cuprins:

„(3) Solicitarea de înregistrare a drepturilor reale în privința vehiculelor înmatriculate în Registrul de stat al transporturilor se depune electronic sau la ghișeu în modul stabilit de Guvern.

(4) Notarul care a efectuat înregistrarea în registrul garanțiilor reale mobiliare a gajului în privința vehiculului, la solicitarea creditorului gajist, solicită prin intermediul unui serviciu electronic, înregistrarea gajului în Registrul de stat al transporturilor.”

1. Articolul 54:

alineatul (1) va avea următorul cuprins:

„(1) Autoritatea care efectuează înmatricularea vehiculului, la solicitarea depusă electronic sau la ghișeu, fie eliberează personal proprietarului sau mandatarului, fie livrează prin intermediul serviciului guvernamental de livrare (MDelivery), certificatul de înmatriculare şi plăcile cu numărul de înmatriculare. În cazul în care proprietarul vehiculului este o societate de leasing, în certificatul de înmatriculare sau de înregistrare se va menţiona, în mod obligatoriu, datele de identificare ale utilizatorului.”

se completează cu alineatele (11) – (16) cu următorul cuprins:

„(11) Certificatul de înmatriculare digital este un act ce confirmă înmatricularea vehiculului și poate fi generat prin intermediul aplicației guvernamentale integrate a serviciilor electronice pe dispozitivul inteligent (telefon sau tabletă) al proprietarului vehiculului sau mandatarului.

(12) Certificatul de înmatriculare digital conține datele stabilite de către Guvern, care sunt preluate în regim automatizat din Registrul de stat al transporturilor și, suplimentar, un identificator electronic (cod QR).

(13) În cazul actualizării în Registrul de stat al transporturilor a informațiilor incluse în certificatul de înmatriculare, în regim automatizat certificatul de înmatriculare digital se revocă și se generează unul nou în baza informațiilor curente.

(14) Proprietarul vehicolului înmatriculat în Republica Moldova sau mandatarului pot genera certificatul de înmatriculare digital fără perceperea unor plăți.

(15) Pentru vehiculele înmatriculate în Republica Moldova pot fi eliberate concomitent un certificat de înmatriculare pe suport material și un certificat de înmatriculare digital.

(16) Certificatul de înmatriculare digital permite titularului acestuia exploatarea vehiculului în traficul rutier național.”

**Art. VIII.** - Legea nr.220/2007 privind înregistrarea de stat a persoanelor juridice şi a întreprinzătorilor individuali (Monitorul Oficial al Republicii Moldova, 2007, nr.184–187, art.711), cu modificările ulterioare, se modifică după cum urmează:

1. La articolul 4, alineatele (1) și (3) vor avea următorul cuprins:

„(1) Pentru înregistrarea de stat a persoanelor juridice şi a întreprinzătorilor individuali, înregistrarea modificărilor în actele de constituire şi în datele înscrise în Registrul de stat şi acordarea serviciilor, se percepe o taxă în mărimea și în modul prevăzute de Guvern, cuantumul căreia nu poate fi mai mare decât cel prevăzut în anexă. În funcție de cheltuielile efective ale organului înregistrării de stat în procesul de prestare a serviciilor de înregistrare de stat şi furnizare a informaţiei, Guvernul stabilește taxe distincte pentru serviciile prestate în mod electronic și cele prestate la ghișeu, mărimea cărora nu le vor depăși pe cele prevăzute în anexă.

(3) Informația din Registrul de stat se furnizează autorităților și instituțiilor publice exclusiv prin intermediul platformei de interoperabilitate (MConnect), fără perceperea unor plăți.”;

1. La articolul 7 alineatul (1), litera d) se abrogă;
2. La articolul 14, alineatul (1) va avea următorul cuprins:

„(1) Decizia de înregistrare se emite în format electronic.”;

1. La articolul 28, alineatul (1) va avea următorul cuprins:

„(1) Pentru înregistrarea de stat a întreprinzătorilor individuali se depune cererea de înregistrare, conform modelului aprobat de organul înregistrării de stat.”;

1. La articolul 29 alineatul (1), litera c) se abrogă;
2. La articolul 34:

alineatul (2), litera a) după cuvântul „extras” se introduce cuvântul „electronic”;

alineatul (24) textul „cu respectarea, după caz, a prevederilor Legii nr.91/2014 privind semnătura electronică şi documentul electronic, cu excepţia cazurilor în care eliberarea originalului actului pe suport de hârtie este cerută de solicitant sau impusă de prevederile actelor normative” se substituie cu textul „ iar la solicitarea expresă a solicitantului se eliberează copii ale acestora pe suport de hârtie”;

alineatul (4) după cuvântul „extraselor” se introduce cuvântul „electronice”;

1. La articolul 37:

alineatul (1), cuvintele „schimbul de informații și” se exclud;

alineatele (11), (2) și (6) se abrogă;

1. În Anexă, poziția a-7-a se exclude.

**Art. IX –** Articolul 32 alineatul (4) din Legea nr.98/2012 privind administraţia publică centrală de specialitate (Monitorul Oficial al Republicii Moldova, 2012, nr.160–164, art.537), cu modificările ulterioare, va avea următorul cuprins:

„(4) Guvernul aprobă metodologia de calculare a tarifelor şi cuantumul tarifelor pentru serviciile publice prestate de către instituţiile publice în conformitate cu prevederile Legii nr. 234/2021 cu privire la serviciile publice, cu excepţia cazurilor în care aceasta ţine de competenţa Parlamentului, în conformitate cu Legea nr.160/2011 privind reglementarea prin autorizare a activităţii de întreprinzător.”

**Art. X.** - Legea nr.142/2018 cu privire la schimbul de date şi interoperabilitate (Monitorul Oficial al Republicii Moldova, 2018, nr.295–308, art.452), cu modificările ulterioare, se modifică după cum urmează:

1. La articolul 1:

 alineatul (1) după cuvintele „servicii publice electronice” se introduce textul „ ,optimizării activității sectorului public”;

alineatul (2) după textul „autorităţile administrative autonome,” se introduce textul „autoritățile administrației publice locale,”;

alineatul (3) va avea următorul cuprins:

„(3) Prezenta lege reglementează raporturile ce apar în procesul schimbului de date între sistemele informaționale deținute de entitățile enumerate la alin. (2), în calitate de participanți publici și sistemele informaționale ale persoanelor juridice de drept privat și persoane fizice, în calitate de participanți privați.”;

1. La articolul 2:

alineatul (1) după textul „autorităţile administrative autonome,” se introduce textul „autoritățile administrației publice locale,”;

alineatul (4), textul „ , secretul bancar sau de alte date cu regim juridic special” se substituie cu cuvintele „sau secretul bancar”;

1. Articolul 3:

noțiunea „catalog semantic” va avea următorul cuprins:

„*catalog semantic* - registru de stat creat pentru asigurarea evidenței activelor semantice, care constituie sursa unică şi autentică de active semantice, organizată cu scopul asigurării interoperabilităţii semantice;”;

la noțiunea „cerere individuală pentru schimb de date”, textul „ , manuală sau automată” se substituie cu cuvântul „electronică”;

noțiunea „date/seturi de date” se completează cu cuvintele „ și integre”;

se completează cu noțiunea „date primare” cu următorul cuprins:

„*date primare* – date prezumate ca fiind sursa de referință și veridică de informație și care primează în fața datelor furnizate prin alte metode;”

noțiunea „participant la schimbul de date” va avea următorul cuprins:

„*participant la schimbul de date* – persoană fizică sau persoană juridică care realizează schimbul de date prin intermediul platformei de interoperabilitate;”;

1. Articolul 6:

alineatul (3) va avea următorul cuprins:

„(3) Participanţii publici, cu excepţia cazurilor prevăzute la art. 2 alin. (4) sunt obligaţi să efectueze schimbul de date prin intermediul platformei de interoperabilitate şi să asigure condiţiile tehnice necesare realizării schimbului de date.”;

alineatul (6) va avea următorul cuprins:

„(6) Schimbul de date pentru participanţii privați are loc exclusiv prin intermediul Platormei de interoperabilitate. Contractul de schimb de date este cu titlu oneros și se încheie între deţinătorul platformei de interoperabilitate şi participantul privat, în modul și condițiile stabilite de Guvern. Costul serviciilor de schimb de date se achită de participantul privat, conform facturilor emise de autoritatea competentă și se distribuie 75% din taxa aplicată către furnizorii de date și 25% din taxa aplicată către deținătorul platformei de interoperabilitate.”;

1. Se completează cu articolul 61 cu următorul cuprins:

„Articolul 61. Statutul datelor disponibile prin intermediul platformei de interoperabilitate

1. Datele preluate din registrele de stat prin intermediul platformei de interoperabilitate sunt date primare, cu un nivel de încredere ridicat, au caracter oficial și sunt utilizate de autoritățile și instituțiile publice în exercitarea atribuțiilor prevăzute de lege, precum și de persoanele fizice și persoanele juridice la efectuarea tranzacțiilor.
2. În cazul descoperirii unor fapte (erori, omisiuni etc.) care oferă motive întemeiate să se creadă că datele disponibile prin intermediul platformei de interoperabilitate sunt nesigure, autoritățile și instituțiile publice, precum și persoanele fizice și persoanele juridice notifică imediat autoritatea competentă, care în comun cu furnizorul de date asigură verificarea corespunderii acestora și soluționarea problemelor raportate.
3. Articolul 7 alineatul (2):

litera b) și c) vor avea următorul cuprins:

„b) asigură condițiile juridice, financiare și organizatorice pentru crearea, administrarea, mentenanța și dezvoltarea Catalogului semantic;

c) identifică autoritățile responsabile de gestionarea activelor semantice conform domeniilor de competență ale acestora;”;

la litera d), cuvântul „condițiile” se substituie cu cuvântul „cerințele”.

1. Articolul 12 se completează cu alineatele (6), (7) și (8) cu următorul cuprins:

„(6) Drepturile subiecților datelor cu caracter personal, ce decurg din legislația cu privire la protecția datelor cu caracter personal, sunt garantate de către participanții la schimbul de date care furnizează sau consumă datele respective prin intermediul platformei de interoperabilitate.

(7) Autoritatea competentă este obligată, la solicitarea expresă a subiectului datelor cu caracter personal, să ofere informații cu privire la participantul la schimbul de date care a furnizat sau consumat datele acestuia prin intermediul platformei de interoperabilitate, data, temeiul și scopul legal declarat.

(8) Drepturile ce decurg din legislația cu privire la protecția datelor cu caracter personal se exercită de către subiectul datelor cu caracter personal în raport cu participantul la schimbul de date care a consumat sau furnizat datele prin intermediul platformei de interoperabilitate.”

**Art.** **XI.** - Legea nr. 246/2018 privind procedura notarială (Monitorul Oficial al Republicii Moldova, 2019, nr. 30–37, art. 89 cu modificările ulterioare, se modifică după cum urmează:

1. Articolul 11 alineatul (1) se completează cu litera x) cu următorul cuprins:

„x) depunerea cererii de înregistrare а drepturilor în registrul bunurilor imobile;”;

2. Se completează cu articolul 501 cu următorul cuprins:

„Articolul 501. Înregistrarea dreptului la cererea notarului

(1) După autentificarea contractului translativ de proprietate, contractului de ipotecă, după eliberarea certificatului notarial referitor la un drept susceptibil de înregistrare în registrul bunurilor imobile, notarul, prin intermediul unui serviciu electronic, solicită obligatoriu organului cadastral, în numele titularului dreptului, înregistrarea dreptului de proprietate.

(2) Notarul solicită înregistrarea numai dacă imobilul care face obiectul actului a fost anterior supus înregistrării de stat, precum și în absența unor interdicții, grevări asupra proprietății sau a altor împrejurări care împiedică executarea acestei înregistrări.

(3) La cererea de înregistrare a dreptului notarul atașează, după caz, actul juridic sau certificatul notarial dacă acestea au fost perfectate ca documente electronice sau o copie a acestora semnată electronic de către notar cu semnătură electronică calificată dacă au fost autentificate pe suport de hârtie.

(4) Solicitarea înregistrării dreptului de proprietate este o activitate conexă autentificării contractului translativ de proprietate, contractului de ipotecă și eliberării certificatului notarial și nu vor fi percepute plăți suplimentare pentru depunerea acesteia.

(5) Achitarea tarifelor pentru serviciile de înregistrare şi pentru alte servicii prestate de organul cadastral, precum și a taxei de stat, în cuantumurile prevăzute de Legea taxei de stat nr.1216/1992 se realizează prin intermediul serviciului guvernamental de plăți electronice (MPay).”

**Art. XII.** - (1) Prezenta lege intră în vigoare la expirarea a 2 luni de la data publicării în Monitorul Oficial al Republicii Moldova, cu excepția articolelor IV, VI, X și XI care intră în vigoare la 1 ianuarie 2024.

(2) Guvernul, în termen de 2 luni de la data publicării prezentei legi va aduce actele sale normative în concordanță cu prezenta lege.

**PREŞEDINTELE PARLAMENTULUI**

**Igor GROSU**